আন্তর্জাতিক শিক্ষার্থী বিষয়ক সর্ব দলীয় পার্লামেন্টারি গ্রুপ ১২টি সুপারিশ করেছে। এতে বলা হয়েছে একসাথে এসব সুপারিশ বাস্তবায়ন আট বছর ধারাবাহিকভাবে কমতে থাকা আন্তর্জাতিক শিক্ষা খাতে যুক্তরাজ্যের প্রতিদ্বন্দ্বিতা ফিরিয়ে আনবে। শিক্ষার্থীদের ডিগ্রি শেষ করার দুই বছরের বেশি সময় পর্যন্ত যুক্তরাজ্যে কাজের অভিজ্ঞতার সুযোগ দেওয়ার সুপারিশ করেছে ওই কমিটি। বলা হয়েছে, অভিবাসন নীতিতে আন্তর্জাতিক শিক্ষার্থীদের জন্য ‘আকর্ষণীয়’ এই কমর্সূচি নেওয়া হলে বহু পর্যায়ে শিক্ষার্থীরা এই দেশে শিক্ষা নিতে উৎসাহী হবে। ওই প্রতিবেদনে বলা হয়েছে, রফতানি এবং আর্থিক মূল্য হিসেবে সরকারকে শিক্ষার্থীদের তথ্য সঠিকভাবে পর্যবেক্ষণ করতে হবে। এজন্য শিক্ষার্থী অভিবাসন পদ্ধতির মাধ্যমে প্রয়োজনে বিশ্বাসযোগ্যতার সাক্ষাৎকার নিতে হবে।